Nakibinge owa Buganda

Nakibinge Kagali yali Kabaka ow’omunaana mu Bwakabaka bwa Buganda, wakati wa 1524 ne 1554 AD. https://www.jstor.org/stable/3172031

 Okutuuzibwa ku ntebe y’obwakabaka 
Ye yali mutabani wa Kabaka Kayima Sendikaddiwa omukulu eyalamula okuva mu 1494 okutuuka mu 1524. Kabaka Nakibinge yasikira ku Nnamulondo oluvanyuma lwa kitaawe okuseerera (afudde) mu 1524. Olubiri lwe y'aluteeka ku lusozi Bumbu. Kaggwa, Apollo; Kalibala, Ernest B. (1934). The Customs of the Baganda. p. 23.

Mu kiseera kye eky'obukulembeze, Nakibinge yakola obulumbaganyi ku Bulemezi, ekyazuukusa Omukama w’e Bunyoro. Mu myaka egyaddirira, olutalo lwagenda mu maaso, era obulumbaganyi obw’amaanyi obw’Abanyoro bwawaliriza Nakibinge okunoonya obuyambi bw’amagye okuva mu bizinga by’e Ssesse. Wabula amaanyi agakozesebwa bannamaggye galeetera Nakibinge obuwanguzi naye nga bw'ali bw'akaseera katono. Buliggwanga, E. M. (2006). Ekitabo ky'ekika ky'emmamba. New Era Printers & Stationers, pp.70-76.

Wadde nga beeyongera okuyingira mu ttaka ly’e Bunyoro, Abanyoro baddamu okwegatta ne bagoba eggye lya Nakibinge okuva e Bunyoro. Abanyoro bagoba amagye ge nga bayita mu Bulemezi, Kyaddondo ne Mawokota. Winyi, KW‘Tito Gabafusa. "The Kings of Bunyoro-Kitara." UJ 3 (1935): 155-60.

 Obulamu bwe obw’obufumbo 
Yawasa abakyala munaana: 

 Nabitaba muwala wa Ndugwa ow'ekika ky'e Lugave
 Najjemba muwala wa Semwanga ow’ekika ky’e Ngonge
 Nalunga muwala wa Lusundo, ow’ekika ky’e Nvuma
 Nabakyaala Namulondo, Naabagareka, mwannyina wa Gunju, ow'ekika kya Butiko
 Nasuuna muwala wa Nankere ow’ekika kya Mamba
 Bukirwa, Nanzigu, muwala wa Sekayiba, ow’ekika ky’e Mbogo
 Nannono muwala wa Seggirinya ow'ekika ky'Engo. Nannono yakola ng'omukuuma ddamula oluvannyuma lw’okufa kwa bba okumala ebbanga lya myezi kkumi na munaana
 Kabejja

 Ensonga endala 
Yazaala abaana bana ab’obulenzi n’abawala babiri:

 Kabaka Mulondo Sekajja, Kabaka wa Buganda, nga nnyina yali Namulondo
 Kabaka Jemba Busungwe, Kabaka wa Buganda, nga nnyina yali Najjemba
 Kabaka Suuna I Kisolo, Kabaka wa Buganda, nga nnyina yali Nassuuna
 Omulangira Nzigu, nga nnyina yali Bukirwa
 Omumbejja Batenga, nga nnyina yali Namulondo
 Omumbejja Nnono, nga nnyina yali Nannono. Yazaalibwa era n'afiirawo mu 1555. Yafa nga muto.

 Emyaka gye egisembayo 
Kabaka Nakibinge yattibwa mu lutabaalo lw'eyalimu n'’Abanyoro, e Busajja, mu 1554. Yaterekebwa (yaziikibwa) e Kongojje mu Busiro. https://web.archive.org/web/20130615070042/http://www.buganda.com/kings.htm

Okusinziira ku mukugu wa Buganda mu byafaayo Semakula Kiwanuka, okufa kwa Nakibinge kulaga enkomerero y'olulyo lwa "Babito" mu Buganda, era lwalangirira omulembe omupya.


 Obusika bwa Nnamulondo 

 Laba ne 

 Kabaka wa Buganda

 Ebijuliziddwa 

 Ebijuliziddwa w'aby’ebweru wa Wikipedia 

 Olukalala lwa Bassekabaka ba Buganda Byaterekebwa